b'\n_START_ARTICLE_\nPrirejeno spro\xc5\xa1\xc4\x8danje\n_START_PARAGRAPH_\nPrirej\xc3\xaano (tudi nadzorovano ali kontrolirano) spr\xc3\xb3\xc5\xa1\xc4\x8danje je v farmaciji spro\xc5\xa1\xc4\x8danje zdravilne u\xc4\x8dinkovine, torej njeno prehajanje iz neraztopljene oblike v farmacevtski obliki v raztopljeno obliko na mestu aplikacije oziroma absorpcije, s hitrostjo ali mestom spro\xc5\xa1\xc4\x8danja, prilagojenim namenu oziroma na\xc4\x8dinu delovanja. Prirejeno spro\xc5\xa1\xc4\x8danje omogo\xc4\x8da posebna sestava ali posebna farmacevtska oblika ali poseben postopek izdelave.'